hotchpotch/miracl-hf-unified huggingface dataset:
ความรุนแรงต่อสตรี
ความรุนแรงต่อสตรี เป็นลักษณะโดยรวมที่เป็นการกระทำรุนแรงเป็นหลักหรือมุ่งเจาะจงเฉพาะกับผู้หญิง บางครั้งได้รับการพิจารณาว่าเป็นอาชญากรรมที่มาจากความเกลียด ชนิดของความรุนแรงนี้มีเป้าหมายเฉพาะเพศภาวะของเหยื่อเป็นแรงจูงใจหลัก โดยชนิดของความรุนแรงได้อิงจากเพศ ซึ่งหมายความถึงการกระทำความรุนแรงมีความมุ่งมั่นต่อผู้หญิงอย่างชัดแจ้งเพราะพวกเขาเป็นผู้หญิง ปฏิญญาว่าด้วยการขจัดความรุนแรงต่อสตรีแห่งสหประชาชาติ ได้ระบุว่า:
ปิ่นอนงค์
ปิ่นอนงค์ เป็นละครโทรทัศน์แนวโรแมนติก - ดราม่า ที่ทำขึ้นมาเป็นครั้งแรกของสังกัด บริษัท มุมใหม่ จำกัด บทประพันธ์ รจเรข บทโทรทัศน์ ดลกมล คนหลังม่าน,กฤติญา สัมฤทธิ์ประสงค์กำกับการแสดงโดย ธีระศักดิ์ พรหมเงิน นำแสดงโดย ศุกลวัฒน์ คณารศ, พีชญา วัฒนามนตรี และนักแสดงอีกมากมาย ซึ่งออกอากาศที่ 15 มิถุนายน 2555 – 3 สิงหาคม 2555
มะเขือขม
มะเขือขม หรือมะเขือเอธิโอเปีย ภาษากะเหรี่ยงเรียก สะกอข่าป่าล่ะ สะกอค่าซ่า หรือสะกอข่า เป็นไม้พุ่ม ลำต้นกิ่งก้านเกลี้ยง ใบเดี่ยว ขอบใบหยัก ผิวใบเป็นคลื่น ดอกช่อ ดอกย่อยเป็นดอกสมบูรณ์เพศ กลีบดอกสีขาว ผลมีแนวหยักตื้นตามยาวรอบผล แก่แล้วเป็นสีส้มแดง ผิวเป็นมัน พบในเขตร้อนของเอเชียและแอฟริกา
ผลรับประทานสดหรือต้มกินกับน้ำพริก มีรสขมใบรับประทานได้ ผลสุกที่แก่เป็นสีเหลืองมีแคโรทีนสูง
ฝ่าแป้ง
ฝ่าแป้ง ดับยาง หรือฉับแป้ง ภาษากะเหรี่ยงเรียกสะกอปรื๋อ เป็นไม้พุ่ม ลำต้นและกิ่งก้านที่ยังอ่อนมีขนหนาแน่น ใบเดี่ยว ผิวใบด้านบนและด้านล่างมีขนหนาแน่น ดอกช่อ ก้านช่อดอกมีขนหนาแน่น กลีบดอกเป็นสีขาว ผลอ่อนสีเขียวอ่อน ผิวเป็นมัน เมื่อแก่เป็นสีม่วงดำหรือสีดำ เป็นพืชท้องถิ่นในอเมริกาเหนือและอเมริกาใต้ แล้วจึงแพร่กระจายไปยังส่วนต่างๆของโลก
ใบใช้ขยำแล้วล้างทำความสะอาดจานชาม เพราะมียางลื่นมือ เปลือกใช้รักษาโรคผิวหนัง ใบพอกแผล แก้น้ำร้อนลวก
คุณหญิงจอมแก่น
คุณหญิงจอมแก่น เป็นนวนิยายของ นลิน บุษกร หรือ วลัย นวาระ ตีพิมพ์ครั้งแรกปี พ.ศ. 2526 ถูกนำมาสร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สองครั้ง
ครั้งแรกถูกนำมาสร้างในปี พ.ศ. 2536 ผลิตโดย บริษัท ฮูแอนด์ฮู โปรดักชั่น จำกัด เขียนบทโทรทัศน์โดย ณหทัย รวี กำกับการแสดงโดย ชูศักดิ์ สุธีรธรรม นำแสดงโดย แคทรียา อิงลิช, ปราโมทย์ แสงศรวินัย ไกรบุตร, ภวิมล สุวรรณโพธิ์, รัชนก แสง-ชูโต ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - วันพฤหัสบดี เวลา 20.35 - 21.05 น.
จอห์น เคร์รี
จอห์น ฟอบส์ เคร์รี () เป็นนักการเมืองชาวอเมริกันผู้ดำรงตำแหน่งรัฐมนตรีว่าการกระทรวงการต่างประเทศสหรัฐอเมริกาคนที่ 66, อดีตสมาชิกวุฒิสภาสหรัฐอเมริกาจากรัฐแมสซาชูเซตส์ โดยดำรงตำแหน่งประธานคณะกรรมาธิการความสัมพันธ์ระหว่างประเทศของวุฒิสภา นอกจากนี้ เขายังเคยเป็นผู้ท้าชิงตำแหน่งประธานาธิบดีสหรัฐอเมริกาคนที่ 43 ในการเลือกตั้งประธานาธิบดีสหรัฐอเมริกา พ.ศ. 2547 อีกด้วย ซึ่งเขาก็พ่ายแพ้แก่ จอร์จ ดับเบิลยู. บุช
เคร์รีเกิดที่เมืองออโรรา ในรัฐโคโลราโด และเข้าเรียนในโรงเรียนประจำในรัฐแมสซาชูเซตส์และรัฐนิวแฮมป์เชียร์ เขาจบการศึกษาจากมหาวิทยาลัยเยลเมื่อ พ.ศ. 2509 ในสาขารัฐศาสตร์ ซึ่งในปีเดียวกันนี้เอง เคร์รีได้เข้าเป็นทหารในกองทัพเรือสหรัฐในฐานะกำลังพลสำรอง ในปีต่อมาเขาถูกส่งไปปฏิบัติการในสงครามเวียดนาม เป็นเวลา 4 เดือน โดยเขาเป็นหัวหน้าหน่วยเรือเร็ว ภายหลังกลับมายังสหรัฐ เขาได้เข้าร่วมกับกลุ่ม "ทหารผ่านศึกเวียดนามไม่เอาสงคราม" ซึ่งเขาดำรงตำแหน่งโฆษกของกลุ่มและคอยปราศัยต่อต้านการทำสงครามในเวียดนาม
ภายหลังจากจบการศึกษาระดับปริญญาเอกด้านกฎหมาย จากวิทยาลัยกฎหมายบอสตัน เครร์รีได้เข้าทำงานเป็นผู้ช่วยอัยการประจำเขต และต่อมาได้ดำรงตำแหน่งรองผู้ว่าการรัฐแมสซาชูเซตส์ ต่อมาเขาได้รับเลือกเป็นสมาชิกวุฒิสภาสหรัฐใน พ.ศ. 2528 และดำรงตำแหน่งนี้ติดต่อกันถึง 6 วาระ
ในช่วงหาเสียงการเลือกตั้งประธานาธิบดีสหรัฐอเมริกา พ.ศ. 2547 เขาได้โจมตีนโยบายสงครามอิรักของจอร์จ ดับเบิลยู. บุช ต่อมาในพ.ศ. 2552 เขาได้ดำรงตำแหน่งประธานคณะกรรมาธิการความสัมพันธ์ระหว่างประเทศของวุฒิสภาจนกระทั่งเขาได้รับการทาบทามจากประธานาธิบดี บารัคโอ บามา ในการเข้ารับตำแหน่งรัฐมนตรีว่าการกระทรวงการต่างประเทศสหรัฐ ต่อจากนางฮิลลารี คลินตัน
สุนทร หงส์ลดารมภ์
สุนทร หงส์ลดารมภ์ (23 สิงหาคม พ.ศ. 2455 - 16 กันยายน พ.ศ. 2548) อดีตรองนายกรัฐมนตรี รัฐมนตรีว่าการกระทรวงการคลัง รัฐมนตรีว่าการกระทรวงเศรษฐการ รัฐมนตรีช่วยว่าการกระทรวงพัฒนาการแห่งชาติ เอกอัครราชทูตไทยประจำสหรัฐอเมริกา เลขาธิการคณะกรรมการพัฒนาการเศรษฐกิจและสังคมแห่งชาติ และอธิการบดีมหาวิทยาลัยเชียงใหม่
สุนทร หงส์ลดารมภ์ เกิดเมื่อวันที่ 23 สิงหาคม พ.ศ. 2455 ที่อำเภอพยุหะคีรี จังหวัดนครสวรรค์ เป็นบุตรของนายลองตอง และนางพลอย หงส์ลดารมภ์
สำเร็จการศึกษาชั้นมัธยม 8 จากโรงเรียนเทพศิรินทร์ และได้รับทุนการศึกษาให้ไปศึกษาต่อที่วิทยาลัยเวย์มัธ ประเทศอังกฤษ ในระดับปริญญาตรี และจบปริญญาโทอักษรศาสตร์บัณฑิต จากมหาวิทยาลัยเคมบริดจ์
สุนทร หงส์ลดารมภ์ ทำงานเป็นอาจารย์สอนที่จุฬาลงกรณ์มหาวิทยาลัย และเป็นอาจารย์พิเศษในโรงเรียนต่างๆ เช่น โรงเรียนบพิตรพิมุข และโรงเรียนเทพศิรินทร์ พ.ศ. 2482 ย้ายไปอยู่กรมโฆษณาเป็นหัวหน้าแผนกต่างประเทศและเป็นหัวหน้ากองต่างประเทศ ต่อมาใน พ.ศ. 2489 ได้ย้ายไปรับราชการเป็นผู้ช่วยเลขาธิการคณะรัฐมนตรีในสมัยรัฐบาลของพลเรือตรีถวัลย์ ธำรงนาวาสวัสดิ์ พ.ศ. 2493 ได้รับแต่งตั้งเป็นเลขานุการสภาเศรษฐกิจแห่งชาติ (ปัจจุบันคือสำนักงานคณะกรรมการพัฒนาการเศรษฐกิจและสังคมแห่งชาติ)
พ.ศ. 2502 ได้รับการแต่งตั้งเป็นรัฐมนตรีว่าการกระทรวงเศรษฐการในรัฐบาลจอมพลสฤษดิ์ ธนะรัชต์ ก่อนจะย้ายไปดำรงตำแหน่งรัฐมนตรีว่าการกระทรวงการคลัง พ.ศ. 2506 ดำรงตำแหน่งรัฐมนตรีช่วยว่าการกระทรวงพัฒนาการแห่งชาติ อีกตำแหน่งหนึ่ง
หลังจากจอมพลสฤษดิ์ ธนะรัชต์ถึงแก่อสัญญกรรม พลเอกถนอม กิตติขจรได้จัดตั้งรัฐบาล โดยนายสุนทร หงส์ลดารมภ์ ได้รับการแต่งตั้งเป็นรัฐมนตรีว่าการกระทรวงการคลังต่อ เมื่อ พ.ศ. 2508 ได้ย้ายไปดำรงตำแหน่งรัฐมนตรีว่าการกระทรวงเศรษฐการ ก่อนจะลาออกเมื่อ พ.ศ. 2511 ต่อมาใน พ.ศ. 2520 นายสุนทร หงส์ลดารมภ์ ได้รับการแต่งตั้งเป็นรองนายกรัฐมนตรีฝ่ายเศรษฐกิจในรัฐบาลพลเอกเกรียงศักดิ์ ชมะนันทน์ ก่อนจะพ้นจากตำแหน่งไปเมื่อประกาศใช้รัฐธรรมนูญ พ.ศ. 2521
สุนทร หงส์ลดารมภ์ สมรสกับท่านผู้หญิง ลำเจียก หงส์ลดารมภ์ (สกุลเดิม:โคบุตร) มีบุตรธิดารวม 6 คน คือ
สุนทร หงส์ลดารมภ์ ถึงแก่อนิจกรรมเมื่อวันที่ 16 กันยายน พ.ศ. 2548 สิริอายุ 92 ปี พระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร เมื่อวันอาทิตย์ที่ 5 สิงหาคม พ.ศ. 2550
ท่าอากาศยานนานาชาติตริภูวัน
ท่าอากาศยานนานาชาติตริภูวัน (, , ) เป็นท่าอากาศยานนานาชาติในเขตกรุงกาฐมาณฑุ ประเทศเนปาล ตั้งอยู่ในหุบเขากาฐมาณฑุ ห่างจากใจกลางนครประมาณ 6 กิโลเมตร เป็นท่าอากาศยานนานาชาติเพียงแห่งเดียวในเนปาล เริ่มต้นใช้งานในปี ค.ศ. 1949 ในฐานะสนามบินเล็ก และได้ทำพิธีเปิดทางการในปี ค.ศ. 1955 โดยสมเด็จพระเจ้ามเหนทระแห่งเนปาล และได้รับการตั้งชื่อ "ตริภูวัน" มาตั้งแต่ปี ค.ศ. 1964 แต่เดิมมีรันเวย์เป็นหญ้า และได้เปลี่ยนมาเป็นคอนกรีตในปี ค.ศ. 1957 เครื่องบินไอพ่นลงจอดที่นี่ครั้งแรกในปี ค.ศ. 1967
ท่าอากาศยานมีอาคารผู้โดยสารในประเทศกับระหว่างประเทศอย่างละ 1 แห่ง ในปัจจุบัน มีเที่ยวบินระหว่างประเทศ 30 เที่ยวบินลงจอดที่นี่ รวมถึงการบินไทยด้วย ต่อมาในปี ค.ศ. 2001 สายการบินรอยัลเนปาลแอร์ไลน์ ได้ยกเลิกเที่ยวบินไปลอนดอนกับแฟรงค์เฟิร์ต ทำให้ไม่มีเที่ยวบินระหว่างเนปาลกับสหภาพยุโรปอีก อย่างไรก็ตาม สายการบินเตอร์กิชแอร์ไลน์ ยังคงให้บริการเที่ยวบินจากอิสตันบูลมายังกาฐมาณฑุ
เดิมชื่อว่า ท่าอากาศยาน Gauchaur ซึ่งตั้งชื่อตามพื้นที่บริเวณนั้น การบินครั้งแรกเริ่มขึ้นในปี ค.ศ. 1949 โดยเป็นการลงจอดของเครื่องบินบีชคราฟต์โบนันซาของเอกอัครราชทูตอินเดีย เที่ยวบินตามฤดูกาลเที่ยวแรกบินระหว่าง Gauchaur กับโกลกาตา โดยเครื่องบินดักลาส ดีซี-3 ในวันที่ 20 กุมภาพันธ์ ค.ศ. 1950
ในปี ค.ศ. 1955 ท่าอากาศยานได้ทำพิธีเปิดอย่างเป็นทางการโดยสมเด็จพระเจ้ามเหนทระแห่งเนปาล และได้เปลี่ยนชื่อมาเป็น ท่าอากาศยานตริภูวัน เพื่อเป็นการรำลึกถึงสมเด็จพระเจ้าตริภูวันแห่งเนปาล และได้เปลี่ยนชื่ออีกครั้งเป็น ท่าอากาศยานนานาชาติตริภูวัน ในปี ค.ศ. 1964 รันเวย์ได้เปลี่ยนมาเป็นผิวคอนกรีตในปี ค.ศ. 1957 และได้ขยายจาก เป็น ในปี ค.ศ. 1967 และขยายเพิ่มขึ้นเป็น ในปี ค.ศ. 1975
เครื่องบินพาณิชย์ลำแรกที่ลงจอดคือ ลุฟต์ฮันซา โบอิง 707 ลงจอดในปี ค.ศ. 1967 ส่วนสายการบินรอยัลเนปาลแอร์ไลน์ ก็ให้บริการเที่ยวบินครั้งแรกในปี ค.ศ. 1972 โดยเครื่องบินโบอิง 727
ต่อมาในปี ค.ศ. 2001 สายการบินรอยัลเนปาลแอร์ไลน์ ได้ยกเลิกเที่ยวบินไปลอนดอนกับแฟรงก์เฟิร์ต ทำให้ไม่มีเที่ยวบินระหว่างเนปาลกับสหภาพยุโรปอีก อย่างไรก็ตาม สายการบินเตอร์กิชแอร์ไลน์ ยังคงให้บริการเที่ยวบินจากอิสตันบูลมายังกาฐมาณฑุ
ท่าอากาศยานมีรันเวย์คอนกรีตยาว ทิศทาง 02/20 แต่ไม่มีระบบตรวจจับเครื่องบิน มีอาคารผู้โดยสารภายในและระหว่างประเทศอย่างละ 1 แห่ง นอกจากนี้ยังมีอาคารสำหรับบุคคลสำคัญ และยังมีที่จอดเครื่องบินของหน่วยบริการกองทัพอากาศเนปาลอีกด้วย
โรงแรม Radisson สาขากาฐมาณฑุ ให้บริการที่พักสำหรับผู้โดยสารชั้นหนึ่งและชั้นธุรกิจ ของสายการบินบางส่วน รวมถึงการบินไทยด้วย
จากท่าอากาศยาน ต้องนั่งรถโดยสารประจำทางเพื่อเข้าไปยังกรุงกาฐมาณฑุ และเมือง Patan ซึ่งจะจอดอยู่ด้านหน้าอาคารผู้โดยสารระหว่างประเทศ
วอลเลย์บอลในลูโซโฟนีเกมส์ 2009
วอลเลย์บอลในลูโซโฟนีเกมส์ 2009 การแข่งขันจัดขึ้นในลิสบอน, ประเทศโปรตุเกส ระหว่างวันที่ 10–12 กรกฎาคม ค.ศ. 2006 (พ.ศ. 2552)
วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี 2014
วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี 2014 () เป็นครั้งที่ 3 ของการแข่งขัน จัดขึ้นระหว่างวันที่ 16–20 พฤศจิกายน ค.ศ. 2014 (พ.ศ. 2557) ณ โชซีกา, ประเทศเปรู
สบู่แดง
สบู่แดง (; ) หรือ ละหุ่งแดง หรือ สบู่เลือด เป็นไม้ประดับในวงศ์ยางพารา (Euphorbiaceae) มีถิ่นกำเนิดในอเมริกากลาง
สบู่แดงเป็นไม้พุ่มสูง 1-2 เมตร แตกกิ่งก้านจากโคนต้น ลำต้นและกิ่งมีขนสีทองปกคลุมหนาแน่น ทุกส่วนของต้นมียางขาว ใบเดี่ยวเรียงสลับรูปฝ่ามือ ขอบใบเว้าลึก 3-5 แฉก ใบอ่อนสีแดงอมม่วง เมื่อแก่เปลี่ยนเป็นสีเขียวอมแดง ก้านใบสีแดง ช่อดอกเชิงลดหลั่นออกที่ปลายกิ่ง ดอกย่อยสีแดงเข้ม ดอกตัวผู้และดอกตัวเมียอยู่บนต้นเดียวกัน กลีบเลี้ยง 5 กลีบ แต่ละช่อย่อยมีดอกตัวเมีย 1 ดอก ที่เหลือเป็นดอกตัวผู้ ผลค่อนข้างกลม มี 3 พู เมื่อแก่แตกได้ มี 3 เมล็ด ขยายพันธุ์ด้วยการเพาะเมล็ดหรือปักชำ
เมล็ดสบู่แดงมีโปรตีนเป็นพิษ คือ เซอร์ซิน (curcin) และน้ำมันจากเมล็ดมีฤทธิ์เป็นยาถ่าย หากรับประทานเข้าไป จะมีผลต่อระบบทางเดินอาหาร ทำให้คลื่นไส้อาเจียน ท้องเดิน ปวดท้อง อ่อนเพลีย จุกเสียด กระหายน้ำ ปวดศีรษะ อาจถ่ายเป็นเลือด ความดันเลือดต่ำ อัมพาต ผิวหนังแดง ชัก ม่านตาขยาย และสั่น น้ำยางมีฤทธิ์ระคายเคืองต่อผิวหนัง ทำให้คัน ปวดแสบปวดร้อน อักเสบบวม พองเป็นตุ่มน้ำใส หากถูกตา จะทำให้ตาอักเสบ อาจทำให้ตาบอดชั่วคราวหรือถาวร
สบู่แดงมีคุณสมบัติหลายอย่างในทางเภสัชวิทยา เช่น ช่วยลดความดันโลหิต ต้านเชื้อจุลินทรีย์ และเป็นยาระงับปวด น้ำยางจากลำต้นใช้ห้ามเลือดได้ ใบใช้ต้มกินแก้ปวดท้อง ลดไข้ และใช้ย้อมสีได้ นอกจากนี้ สารสกัดจากใบแก่ของสบู่แดงยังใช้เป็นยาฆ่าแมลงได้
กอดหน่อยได้ไหม
"กอดหน่อยได้ไหม" เป็นซิงเกิลในปี พ.ศ. 2554 ของ พลพล พลกองเส็ง และถูกรวมอยู่ในอัลบั้มของ Soundtrack of Life เพลงประกอบชีวิต ประพันธ์เนื้อร้องโดย พยัต ภูวิชัย ทำนองโดย พยัต ภูวิชัย, นันทพงศ์ ทศพร และเรียบเรียงโดย นันทพงศ์ ทศพร ออกจำหน่ายในวันที่ 12 ตุลาคม พ.ศ. 2554 สังกัดค่ายเพลงจีนี่เรคอร์ดส ในเครือจีเอ็มเอ็ม แกรมมี่
ส่วนมิวสิกวิดีโอเพลงนี้เผยแพร่เมื่อวันที่ 25 ตุลาคม พ.ศ. 2554 แสดงโดย ไนซ์-นิธิดล ป้อมสุวรรณ และ น้ำ-เพ็ญรญา วิชาชูเชิด เนื้อหาในมิวสิกวีดิโอนี้ เป็นเรื่องราวของคู่รักต่างอาชีพ ฝ่ายชายเป็นทหาร และฝ่ายหญิงเป็นแอร์โฮสเตส โดยขอขยี้อารมณ์เหงาด้วยการสมมติให้ฝ่ายชายต้องไปประจำการที่ชายแดนใต้ ทำให้ยากต่อการติดต่อและทำให้รู้สึกคิดถึงกัน
เจ้าหญิงชาร์ลอตต์แห่งเคมบริดจ์
เจ้าหญิงชาร์ลอตต์แห่งเคมบริดจ์ (; "ชาร์ลอตต์ เอลิซาเบธ ไดอานา" ; ประสูติ 2 พฤษภาคม พ.ศ. 2558) เป็นพระธิดาพระองค์แรกในเจ้าชายวิลเลียม ดยุกแห่งเคมบริดจ์ กับแคเธอริน ดัชเชสแห่งเคมบริดจ์ และเป็นพระปนัดดาในสมเด็จพระราชินีนาถเอลิซาเบธที่ 2 ทรงอยู่ในลำดับที่สี่ของการสืบสันตติวงศ์สหราชอาณาจักร
เจ้าหญิงชาร์ลอตต์แห่งเคมบริดจ์ ประสูติเมื่อวันเสาร์ที่ 2 พฤษภาคม พ.ศ. 2558 เวลา 8.34 น. ณ โรงพยาบาลเซนต์แมรีส์ กรุงลอนดอน เป็นพระธิดาในเจ้าชายวิลเลียม ดยุกแห่งเคมบริดจ์ กับแคเธอริน ดัชเชสแห่งเคมบริดจ์ มีน้ำหนักเมื่อแรกประสูติ 3.71 กิโลกรัม หลังประสูติกาลพระองค์อยู่ในลำดับแห่งการสืบราชสันตติวงศ์แห่งสหราชอาณาจักรต่อจากสมเด็จพระราชินีนาถเอลิซาเบธที่ 2, เจ้าชายชาลส์ เจ้าชายแห่งเวลส์ พระอัยกา, เจ้าชายวิลเลียม พระชนก และเจ้าชายจอร์จ พระเชษฐา ทั้งนี้พระองค์จะมีพระอิสริยศเป็น "เจ้าหญิงแห่งเคมบริดจ์" เช่นพระเชษฐา
2 พฤษภาคม 2558–ปัจจุบัน: "เฮอร์รอยัลไฮเนส" เจ้าหญิงชาร์ลอตต์แห่งเคมบริดจ์ (Her Royal Highness Princess Charlotte of Cambridge)
พระธิดาพระองค์นี้ทรงเป็นสมาชิกราชวงศ์วินด์เซอร์ ทั้งทรงเป็นสมาชิกราชวงศ์ชเลสวิก-ฮอลชไตน์-ซอนเดอร์บูร์ก-กลึคส์บูร์กตามพระชนกด้วย
อัลยะอ์กูบทาวเวอร์
อัลยะอ์กูบทาวเวอร์ () คือตึกระฟ้าแห่งหนึ่ง สูง 328 เมตร (1,076 ฟุต) บนถนนเชคซัยยิด ในนครดูไบ สหรัฐอาหรับเอมิเรตส์ ตัวอาคารสร้างเสร็จถึงยอดใน ค.ศ. 2010 และเปิดให้บริการใน ค.ศ. 2013 มีความสูง 69 ชั้น ประกอบด้วยโรงแรมที่มีห้องพัก 224 ห้อง
การออกแบบอาคารได้รับแรงบันดาลใจจากหอเอลิซาเบท หรือที่รู้จักกันทั่วไปในชื่อบิกเบน ในกรุงลอนดอน สหราชอาณาจักร อย่างไรก็ตาม ไม่มีหน้าปัดนาฬิกาในปัจจุบันบนอัลยะอ์กูบทาวเวอร์
พฤษภาคม พ.ศ. 2558
พฤษภาคม พ.ศ. 2558 เป็นเดือนที่ 5 ของปี พ.ศ. 2558 วันแรกของเดือนเป็นวันศุกร์ และวันสุดท้ายของเดือนเป็นวันอาทิตย์
สิทธิมนุษยชนในกัมพูชา
สิทธิมนุษยชนในกัมพูชา เป็นปัญหาที่มีความสำคัญมากขึ้น โดยมีรายงานว่าในกัมพูชานั้น ผู้สื่อข่าวยังต้องพบกับความรุนแรง การเผยแพร่ข่าวต่อสาธารณะถูกจำกัด ผู้หญิงและเด็กถูกล่วงละเมิดทางเพศ และตำรวจยังเพิกเฉยต่อการทำลายสิ่งแวดล้อมอย่างผิดกฎหมาย
สิทธิมนุษยชนในกัมพูชามีภูมิหลงมาจากการรับวัฒนธรรมอินเดียและศาสนาพุทธเป็นศาสนาหลักในสังคมกัมพูชา ส่วนในสังคมสมัยใหม่จะได้รับอิทธิพลจากฝรั่งเศสในสมัยที่เป็นอาณานิคม และมีการเปลี่ยนแปลงโครงสร้างทางสังคมอย่างรุนแรงในการเปลี่ยนการปกครองจากระบอบราชาธิปไตยภายใต้รัฐธรรมนูญไปสู่ระบอบสาธารณรัฐในสมัยลน นลและคอมมิวนิสต์ในสมัยเขมรแดง ตามมาด้วยการยึดครองของเวียดนามและการปกครองของพรรคปฏิวัติประชาชนกัมพูชา จากนั้นเข้าสู่ช่วงเปลี่ยนผ่านภายใต้การดูแลของสหประชาชาติหลังการลงนามในข้อตกลงสันติภาพปารีสเมื่อ พ.ศ. 2534
ในข้อตกลงปารีสได้เรียกร้องให้รัฐธรรมนูญกัมพูชารวมหลักการพื้นฐานรวมทั้งการยอมรับสิทธิมนุษยชนและเสรีภาพและป้องกันไม่ให้ความผิดพลาดทางการเมืองในอดีตกลับมา ในรัฐธรรมนูญ พ.ศ. 2536 ได้บัญญัติเกี่ยวกับสิทธิของพลเมืองกัมพูชาไว้ 20 มาตรา โดยเกี่ยวกับสิทธิ 17 มาตรา และหน้าที่ 3 มาตรา หลังจากประกาศใช้รัฐธรรมนูญใน พ.ศ. 2536 สหประชาชาติได้จัดให้มีตัวแทนพิเศษของเลขาธิการทั่วไปทางด้านสิทธิมนุษยชนในกัมพูชา และคณะกรรมาธิการทางด้านสิทธิมนุษยชนของสหประชาชาติได้เปิดสำนักงานในกัมพูชา และมีกลุ่มสิทธิมนุษยชนในท้องถิ่นได้จับตาและบันทึกเกี่ยวกับการละเมิดสิทธิมนุษยชนไว้
การละเมิดเสรีภาพในการแสดงออกได้แก่การขาดการเข้าถึงสื่อ มีการต่อต้านเสรีภาพในการแสดงออก
การจัดตั้งศาลที่เป็นอิสระในกัมพูชาเป็นหัวข้อที่มีการกล่าวถึงเป็นทศวรรษแต่ยังมีปัญหาอยู่ ศาลยังไร้ประสิทธิภาพ ฉ้อราษฎร์บังหลวง และถูกควบคุมโดยพรรคประชาชนกัมพูชา 
ปัญหาความรุนแรงของสตรีถือเป็นปัญหาสำคัญ แม้จะมีการต่อต้านความรุนแรงในครอบครัวและการจำกัดสิทธิทางเพศ
เลสเบียน เกย์ รักสองเพศ และกลุ่มข้ามเพศ มีปัญหาเกี่ยวกับอาชญากรรมและการข่มขืน รวมทั้งการถูกขับออกจากสังคม ในพ.ศ. 2553 ศูนย์สิทธิมนุษยชนแห่งกัมพูชาพยายามปรับปรุงสิทธิของคนกลุ่มนี้ในกัมพูชา 
นอกจากนี้ ยังมีปัญหาเกี่ยวกับผู้มีอิทธิพลกระทำผิดแล้วไม่ถูกจับกุม การบังคับย้ายถิ่นฐานโดยทหาร เหตุรุนแรงทางการเมืองโดยสังหารคู่แข่ง แรงงานเด็ก การล่วงละเมิดทางเพศต่อเด็ก ความรุนแรงต่อสตรีในครอบครัว เป็นต้น
เจ้านันทราช
เจ้านันทราช เป็นพระโอรสของเจ้าปุ ซึ่งพระเจ้าสุริยวงศาธรรมิกราชส่งไปครองเมืองด่านซ้าย ต่อมา พระองค์ได้มาเป็นเจ้าเมืองมรุกขนคร เมื่อเจ้าองค์หล่อได้ราชสมบัติ พระองค์เห็นว่าเจ้าองค์หล่อเด็กเกินไปจึงรวบรวมสมัครพรรคพวกมายึดเวียงจันทน์ได้สำเร็จใน พ.ศ. 2242 จับเจ้าองค์หล่อประหารชีวิต แล้วขึ้นครองราชย์สมบัติเสียเอง แต่ครองราชย์สมบัติไม่นาน เจ้าไชยองค์เว้ซึ่งเป็นพระโอรสของเจ้าชมพูที่ถูกพระเจ้าสุริยวงศาธรรมิกราชเนรเทศไปเมืองเว้ได้ยกทัพมาชิงราชสมบัติ และจับเจ้านันทราชประหารชีวิตเมื่อ พ.ศ. 2245 เจ้าไชยองค์เว้ได้ขึ้นครองราชย์ต่อมา ทรงพระนามว่าพระเจ้าไชยเชษฐาธิราชที่ 2
สมภพ โหตระกิตย์
ศาสตราจารย์ ดร. สมภพ โหตระกิตย์ (22 มกราคม พ.ศ. 2461 - 5 พฤษภาคม พ.ศ. 2540) อดีตรองนายกรัฐมนตรีในรัฐบาลพลเอกเกรียงศักดิ์ ชมะนันทน์ และอดีตรัฐมนตรีช่วยว่าการกระทรวงยุติธรรม
อดีตกรรมการเครื่องหมายการค้าอดีตนายกสภามหาวิทยาลัยมหิดล
สมภพ โหตระกิตย์ เป็นบุตรของขุนกิจสุงกากร (กิจ โหตระกิตย์)กับ นางแพร โหตระกิตย์ จบการศึกษาระดับมัธยมจากโรงเรียนอัสสัมชัญ และจบปริญญาด้านกฎหมาย พ.ศ. 2511 ได้รับการแต่งตั้งเป็นเลขาธิการคณะกรรมการกฤษฎีกา
สมภพ โหตระกิตย์ ได้รับการแต่งตั้งเป็นรัฐมนตรีช่วยว่าการกระทรวงยุติธรรมครั้งแรกเมื่อ พ.ศ. 2515 ในรัฐบาลจอมพลถนอม กิตติขจร และได้ดำรงตำแหน่งต่อเรื่อยมาจนถึงรัฐบาลนายสัญญา ธรรมศักดิ์ และพ้นจากตำแหน่งไปหลังมีการเลือกตั้ง ต่อมาเมื่อ พ.ศ. 2520 ได้รับการแต่งตั้งเป็นรองนายกรัฐมนตรีฝ่ายกฎหมายในรัฐบาลพลเอกเกรียงศักดิ์ ชมะนันทน์ ซึ่งเป็นผู้ที่ได้รับมอบหมายให้ทำหน้าที่ร่างกฎหมายจัดตั้งสำนักงานคณะกรรมการคุ้มครองผู้บริโภค และดำรงตำแหน่งต่อในคณะรัฐมนตรีถัดมา ก่อนจะพ้นจากตำแหน่งไปเมื่อ พ.ศ. 2523
สมภพ โหตระกิตย์ เคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 3 และวุฒิสภาไทย ชุดที่ 7 เมื่อ พ.ศ. 2534 นายสมภพ โหตระกิตย์ ได้รับการแต่งตั้งเป็นกรรมการที่ปรึกษาด้านการเมืองและการต่างประเทศของคณะรักษาความสงบเรียบร้อยแห่งชาติ และเป็นสมาชิกสภานิติบัญญัติแห่งชาติ พ.ศ. 2534
สมภพ โหตระกิตย์ ถึงแก่อสัญกรรมเมื่อวันที่ 5 พฤษภาคม พ.ศ. 2540 ขณะดำรงตำแหน่งสมาชิกวุฒิสภาไทย ชุดที่ 7
บิวตีแอนด์อะบีต
"บิวตีแอนด์อะบีต" () เป็นเพลงของนักร้องชาวแคนาดา จัสติน บีเบอร์ จากสตูดิโออัลบั้มที่สาม "บีลีฟ" (2012) มีนักร้องรับเชิญคือแร็ปเปอร์ชาวอเมริกัน นิกกี มินาจ ซึ่งร่วมเขียนเพลงกับซาแวน โคเทชา แมกซ์ มาร์ติน และเซดด์ เพลงผลิตโดยมาร์ติน และเซดด์ โดยใช้เครื่องเล่นกลองหนักและเครื่องสังเคราะห์เสียง ในด้านเนื้อเพลง พูดถึงบีเบอร์ต้องการพาคนรักเข้าคลับแห่งหนึ่ง ซึ่งพวกเขาจะได้ "สังสรรค์กันดั่งอยู่ในปี 3012" (party like it's 3012) เพลงนี้เป็นเพลงเดียวในอัลบั้ม"บีลีฟ"ที่บีเบอร์ไม่ได้เขียนเพลงด้วย เพลงนี้เป็นซิงเกิลที่สามของอัลบั้ม
หลังจากออกจำหน่ายอัลบั้มบีลีฟ "บิวตีแอนด์อะบีต" เปิดตัวบนบิลบอร์ดฮอต 100 ที่อันดับ 72 จากยอดดาวน์โหลดที่สูง หลังจากออกมิวสิกวิดีโอ เพลงนี้กลับเข้าชาร์ตอีกครั้งที่อันดับ 72 และขึ้นสูงสุดอันดับ 5 เพลงนี้ยังเปิดตัวบนชาร์ตแคนาเดียนฮอต 100 ที่อันดับ 47 ด้วย
คฒิมาอีมนเทียร
คฒิมาอีมนเทียร () เป็นโบสถ์พราหมณ์ที่สร้างขึ้นเพื่ออุทิศพระแม่คฒิมาอี เทวีท้องถิ่นในเมืองปาริยะปุระซึ่งอยู่ภาคใต้ของประเทศเนปาล แม้ว่าตำนานของเจ้าแม่คฒิมาอีจะไม่เป็นที่รู้จักในวงกว้าง แต่ชื่อของเจ้าแม่คฒิมาอีกลับเป็นที่รู้จักไปทั่วโลกจากพิธีบูชายัญนองเลือดที่เรียกว่าเทศกาลคฒิมาอี (Gadhimai festival) ซึ่งจัดขึ้นทุกห้าปีในเทวสถานนี้.
ซูจ็องกวา
ซูจ็องกวา () เป็นเครื่องดื่มพื้นบ้านชนิดหนึ่งของเกาหลี มีสีน้ำตาลแดงเข้ม ได้จากการต้มขิงหั่นแว่นและอบเชยแท่ง (รวมกันหรือแยกกัน) ให้เดือดช้า ๆ จากนั้นกรองเอาของแข็งออกแล้วนำน้ำที่ได้ไปตั้งไฟรวมกันอีกครั้งโดยใส่น้ำตาลทรายขาว น้ำตาลทรายแดง หรือน้ำผึ้งลงไป เสร็จแล้วทิ้งไว้ให้เย็น ใส่ลูกพลับแห้งที่ฝานไว้แล้วแช่ตู้เย็น ทั้งนี้มักจะแช่ลูกพลับทิ้งไว้หลายชั่วโมงก่อนเสิร์ฟเพื่อให้น้ำขิงอบเชยมีลักษณะเข้มขึ้น เมื่อเสิร์ฟ อาจโรยหน้าด้วยเมล็ดสนก็ได้
ร้านอาหารโดยทั่วไปจะเสิร์ฟซูจ็องกวาเป็นของหวานและเย็นเช่นเดียวกับชิกฮเย นอกจากนี้ยังมีวางจำหน่ายทั่วไปในรูปแบบกระป๋องด้วย
ชีคเย
ชีคเย () เป็นเครื่องดื่มพื้นบ้านชนิดหนึ่งของเกาหลี ได้จากการนำน้ำหมักแป้งมอลต์ข้าวบาร์ลีย์ไปอุ่นกับข้าวสุกและน้ำตาลทราย กรองเอาเมล็ดข้าวออกแล้วต้มกับน้ำตาลทรายอีกครั้ง จากนั้นนำไปแช่เย็น เมื่อจะเสิร์ฟจึงใส่เมล็ดข้าวสุกและเมล็ดสนลงไปเล็กน้อย ร้านอาหารเกาหลีมักจะเสิร์ฟชีคเยแบบทำเองเป็นของหวานหลังมื้ออาหาร แต่ก็มีการผลิตชีคเยในรูปแบบเครื่องดื่มกระป๋องและขวดพลาสติกออกวางจำหน่ายทั่วไป
พัดบิงซู
พัดบิงซู () เป็นน้ำแข็งไสแบบเกาหลี กินกับเครื่องโรยหน้าที่มีรสหวาน เช่น ผลไม้หั่น นมข้นหวาน น้ำเชื่อมรสผลไม้ ถั่วแดงเมล็ดเล็ก (adzuki bean) พัดบิงซูเป็นของหวานที่ได้รับความนิยมอย่างสูงในเกาหลี ปัจจุบันได้รับการดัดแปลงให้มีรสชาติที่หลากหลาย และมีขายแบบสำเร็จรูปในซูเปอร์มาร์เก็ตหรือมินิมาร์ต บางชนิดไม่ใส่ถั่วแดงกวนตามสูตรดั้งเดิม จึงตัดคำว่า "พัด" () ซึ่งแปลว่าถั่วแดงออก เหลือแต่คำว่า "พิงซู" () ซึ่งแปลว่าน้ำแข็งไส รสชาติใหม่ ๆ ของพิงซูที่เป็นที่นิยม เช่น ชาเขียว กาแฟ โยเกิร์ต เป็นต้น
วอลเลย์บอลหญิงชิงแชมป์อเมริกาใต้ 2011
วอลเลย์บอลหญิงชิงแชมป์อเมริกาใต้ 2011 () เป็นครั้งที่ 29 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ ที่เมืองCallao, ประเทศเปรู ระหว่างวันที่ 28 กันยายน – 2 ตุลาคม ค.ศ. 2011 (พ.ศ. 2554)รายชื่อนักกีฬา:
ฟาเบียนา คลาวดิโอ, 
ดาเนล ลินส์, 
อเดนทิเซีย เด ซิลวา, 
ไทซ่า เมเนเกวส,
Marianne Steinbrecher, 
แจ็กเกอลีน การ์วัลยู, 
ซาซ่า,
ชีลา กัสโตร,
ฟาบิโอลา เด เซาซา, 
เฟอร์นันดา การาย, 
ทันดารา ไคเตซา, 
ฟาเบียนา เด โอลิเวล่า (L),
หัวหน้าผู้ฝึกสอน: ซี โรเบร์ตู
พระญาหน่อคำเสถียรไชยสงคราม
พระญาหน่อคำไชยเสถียรสงคราม เป็นเจ้าเมืองน่านตั้งแต่ปี พ.ศ. 2103 ต่อจากเจ้าพญาพลเทพฤๅชัย
เมื่อ พ.ศ. 2103 พม่ายกทัพมาตีเมืองน่านได้เจ้าพญาพลเทพฤๅชัยต้องหนีไปหลวงพระบาง เมืองน่านว่างผู้ปกครองเมือง พระเจ้าบุเรงนอง กษัตริย์พม่าส่งให้พระญาหน่อคำไชยเสถียรสงครามมาครองเมืองน่านต่อภายใต้อำนาจของพม่าผ่านทางเมืองเชียงใหม่ พระญาหน่อคำไชยเสถียรสงครามมีพระโอรสร่วมอุทรเดียวกันสี่คน คือ เจ้าเจตบุตรพรหมมินทร์ เจ้าบ่อน้ำน้อย เจ้าศรีสองเมือง และเจ้าอุ่นเมือง เมื่อพระญาหน่อคำไชยเสถียรสงครามถึงแก่พิราลัยในปีพ.ศ. 2134 พระโอรสองค์โตจึงขึ้นครองเมืองต่อมา
จักริน ภูริพัฒน์
จักริน ภูริพัฒน์ (เกิด 8 ธันวาคม พ.ศ. 2539) ชื่อเล่น แก๊ป เป็นนักแสดงชาวไทย เป็นที่รู้จักในบทบาท ยงยุทธ หมั่นกิจ ในละครเรื่อง "สุดแค้นแสนรัก"
จักริน ภูริพัฒน์ เกิดที่กรุงเทพมหานคร เป็นบุตรคนที่สองของครอบครัว จากพี่น้องสามคนโดยเป็นบุตรชายเพียงคนเดียว จักรินจบการศึกษาระดับมัธยมที่โรงเรียนสวนกุหลาบวิทยาลัย ต่อมาศึกษาระดับอุดมศึกษาที่คณะบริหารธุรกิจ มหาวิทยาลัยเกษตรศาสตร์
จักรินเริ่มเข้าสู่วงการบันเทิงจากคำชักชวนของแมวมอง ขณะเดินเล่นที่สยามสแควร์ ซึ่งทำให้เขาได้พบกับ สมจริง ศรีสุภาพ จนได้มาทดสอบบท และมีผลงานแสดงละครเรื่องแรกใน "หนุ่มบ้านไร่กับหวานใจไฮโซ" รับบทเป็น ตะวันวาด ต่อมารับบทเป็น ขันติ ในละครซีรีส์ชุด "สุภาพบุรุษจุฑาเทพ" ตอน "คุณชายรณพีร์" จนในปี พ.ศ. 2558 เขาแสดงละครเรื่อง "สุดแค้นแสนรัก" ในบทบาท ยงยุทธ หมั่นกิจ ซึ่งสร้างชื่อเสียงให้กับเขา สำหรับการแสดงในละครเรื่องนี้ จักรินได้รับรางวัลรางวัลพิฆเนศวรสาขานักแสดงดาวรุ่งชายดีเด่น
เสน่หาเงินตรา
เสน่หาเงินตรา เป็นบทประพันธ์ของ กรุง ญ ฉัตร โดยนำมาสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2552 บทโทรทัศน์โดย แดง รวี กำกับการแสดงโดย ณรงค์ จารุจินดา
เสน่หาเงินตรา เป็นเรื่องราวของ ฟ่าง หรือ ฟาริดา ครีเอทีฟสาวมากความสามารถที่รักอยู่กับ ภานุทัต ลูกชายเจ้าของบริษัท จนกระทั่งฟ่างจะแต่งงานกับภานุทัต เธอกลับจับได้ว่าภานุทัตมีสัมพันธ์ลึกซึ้งกับ ศิวพร น้องสาวของ ศิวพันธ์ เมื่อรู้ความจริงฟ่างก็ตัดสินใจขอยกเลิกการแต่งงาน โดยสัญญาว่าจะไม่บอกใครเรื่องนี้ เพราะศิวพรมีสามีแล้ว ภานุทัตเสียใจมากที่ฟ่างไม่ยอมคืนดี แต่ก็ไม่ยอมแพ้จึงพยายามจะตามตื๊อฟ่างจนได้รับอุบัติเหตุทำให้ตาบอด พอศิวพรเห็นภานุทัตตาบอดก็ถากถางแดกดันจนภานุทัตเสียใจและกินยาฆ่าตัวตาย เมื่อภานุทัตตาย ศิวพรก็โยนความผิดให้ฟ่างทั้งหมดโดยอ้างว่าฟ่างทิ้งภานุทัต เพราะรู้ว่าภานุทัตติดพนันและเป็นหนี้หลายสิบล้าน ศิวพันธ์หลงเชื่อคำพูดของศิวพรจึงวางแผนแก้แค้นฟ่าง โดยทำทุกอย่างให้เธอรักเขา จนกระทั่งฟ่างยอมมอบใจและกายให้กับศิวพันธ์ แต่เมื่อทุกอย่างสูญเสียไปแล้วฟ่างถึงได้รู้ความจริงว่าทุกสิ่งที่ศิวพันธ์ทำคือการแก้แค้นให้กับภานุทัต
! ละครไทย || พ.ศ. 2552
อัมพร จันทรวิจิตร
อัมพร จันทรวิจิตร อดีตรองนายกรัฐมนตรีในรัฐบาลนายธานินทร์ กรัยวิเชียร
อัมพร จันทรวิจิตร สำเร็จการศึกษาจากมหาวิทยาลัยธรรมศาสตร์ และเป็นผู้ร่วมก่อตั้งสมาคมบัณฑิตแห่งมหาวิทยาลัยธรรมศาสตร์ (ต่อมาคือ สมาคมธรรมศาสตร์ ในพระบรมราชูปถัมภ์) เมื่อพ.ศ. 2493 ซึ่งนายอัมพร ได้รับการแต่งตั้งเป็นกรรมการร่างข้อบังคับของสมาคม
หลังจากการรัฐประหารของคณะปฏิรูปการปกครองแผ่นดิน เมื่อวันที่ 8 ตุลาคม พ.ศ. 2519 อัมพร จันทรวิจิตร ได้รับการแต่งตั้งเป็นรองนายกรัฐมนตรีในคณะรัฐมนตรีไทย คณะที่ 39 ของนายธานินทร์ กรัยวิเชียร ระหว่างดำรงตำแหน่งรองนายกรัฐมนตรีได้ปฏิบัติหน้าที่ต่าง ๆ เช่น เป็นประธานในพิธีเปิดอาคารเรียนโรงเรียนบ้านสวนวิทยาคม อำเภอเมืองสุโขทัย จังหวัดสุโขทัย เป็นประธานในพิธีเปิดอาคารเรียนโรงเรียนเนินมะปรางศึกษาวิทยา อำเภอเนินมะปราง จังหวัดพิษณุโลก เป็นประธานในพิธีเปิดโรงเรียนบ้านผาหลังมี อำเภอเนินมะปราง จังหวัดพิษณุโลก เป็นประธานในพิธีวางศิลาฤกษ์พระบรมรูปสมเด็จพระปฐมบรมมหาชนก อำเภอเมืองอุทัยธานี จังหวัดอุทัยธานี
อัมพร จันทรวิจิตร ดำรงตำแหน่งรองนายกรัฐมนตรีเป็นเวลา 1 ปีเศษ จึงพ้นจากตำแหน่งเนื่องจากพลเรือเอกสงัด ชลออยู่ หัวหน้าคณะปฏิรูปการปกครองแผ่นดิน ได้ทำรัฐประหารซ้ำอีกครั้ง เมื่อวันที่ 20 ตุลาคม พ.ศ. 2520
ISO 3166-2:BE
ISO 3166-2:BE เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศเบลเยียม
ปัจจุบันสำหรับประเทศเบลเยียม รหัส ISO 3166-2 ใช้ระบุเขตการปกครอง 2 ระดับ ได้แก่ เขตและมณฑล ซึ่งรหัสจะอยู่ในรูปแบบ "BE-" ตามด้วยตัวอักษรสามตัว สำหรับมณฑลนั้นตัวอักษรตัวแรกระบุเขตที่เป็นที่ตั้งของมณฑลนั้น โดย V หมายถึงเขตฟลามส์ และ W หมายถึงเขตวัลลูน
อมลรดา ไชยเดช
อมลรดา ไชยเดช หรือชื่อเดิม อนุธิดา อิ่มทรัพย์ (4 มิถุนายน พ.ศ. 2540) ชื่อเล่น โมนา เป็นนักแสดงหญิงลูกครึ่งไทย-เยอรมัน
อมลรดามีชื่อเล่นว่าโมนา เกิดเมื่อวันที่ 4 มิถุนายน พ.ศ. 2540 เป็นลูกครึ่งไทย-เยอรมัน และนับถือศาสนาอิสลาม เธอมีศักดิ์เป็นลูกพี่ลูกน้องทางฝ่ายมารดากับสาวิกา ไชยเดช ซึ่งเป็นนักแสดงเช่นกัน จบการศึกษามัธยมศึกษาที่โรงเรียนเบญจมินทร์ และกำลังศึกษาที่วิทยาลัยนิเทศศาสตร์ มหาวิทยาลัยรังสิต
อมลรดาเข้าสู่วงการโดยมีผลงานชิ้นแรกคือโฆษณาข้าวเกรียบฮานามิ ก่อนแสดงละครทางสถานีโทรทัศน์ไทยทีวีสีช่อง 3 ในปี พ.ศ. 2555 เป็นตัวประกอบในเรื่อง "มายาตวัน" รับบทเป็น "วาสิฎฐี" โดยมีพ่อแม่คอยให้สนับสนุนงานในวงการบันเทิง และเธอเป็นที่รู้จักมากขึ้นในปี พ.ศ. 2558 จากละครเรื่อง "สุดแค้นแสนรัก" ที่รับบทเป็น "ระพีพรรณ"
ระบบลีกฟุตบอลสเปน
ระบบลีกฟุตบอลสเปน หมายถึงระบบในวงการฟุตบอลสโมสรของประเทศสเปนอันประกอบไปด้วยการแข่งขันระหว่างสโมสรในระดับต่าง ๆ ซึ่งเกี่ยวโยงกันผ่านการเลื่อนชั้นและการตกชั้น ระบบลีกฟุตบอลของสเปนต่างจากระบบลีกของชาติส่วนใหญ่ในทวีปยุโรป กล่าวคือ ระบบของสเปนอนุญาตให้ทีมสำรองเข้าไปแข่งขันในระบบการแข่งขันหลัก (ฟุตบอลอาชีพ) ได้ แต่ก็ยังไม่สามารถเล่นในระดับเดียวกันกับทีมชุดใหญ่ได้ ดังนั้นจึงยังไม่เคยมีทีมสำรองใดเลยที่ผ่านเข้าไปเล่นในระดับสูงสุดของระบบ (ซึ่งก็คือปรีเมราดีบีซีออน)
ปรีเมราดีบีซีออน () หรือที่รู้จักกันนอกกลุ่มประเทศที่ใช้ภาษาสเปนในชื่อ ลาลีกา () อยู่ในระดับสูงสุดของระบบลีกฟุตบอลสเปน มีสันนิบาตฟุตบอลอาชีพแห่งชาติ () เป็นหน่วยงานจัดการแข่งขัน
เซกุนดาดีบีซีออน () อยู่ในระดับที่ 2 ของระบบลีกฟุตบอลสเปน มีสันนิบาตฟุตบอลอาชีพแห่งชาติเป็นหน่วยงานจัดการแข่งขันเช่นเดียวกับปรีเมราดีบีซีออน
เซกุนดาดีบีซีออน เบ () อยู่ในระดับที่ 3 ของระบบลีกฟุตบอลสเปน มีราชสหพันธ์ฟุตบอลสเปน () เป็นหน่วยงานจัดการแข่งขัน แม้ว่าจะไม่ได้ขึ้นกับสันนิบาตฟุตบอลอาชีพแห่งชาติ แต่สโมสรส่วนใหญ่ที่ลงแข่งขันก็ยังเป็นสโมสรอาชีพเช่นกัน
แม้จะมีชื่อเรียกว่า "ดิวิชันที่ 3" แต่ที่จริงแล้ว เตร์เซราดีบีซีออน () อยู่ในระดับที่ 4 ของระบบลีกโดยรวมทั้งประเทศ มีราชสหพันธ์ฟุตบอลสเปนเป็นหน่วยงานจัดการแข่งขันร่วมกับสหพันธ์ฟุตบอลประจำแคว้นต่าง ๆ ในสเปน (รวมทั้งหมด 17 สหพันธ์)
สหพันธ์ฟุตบอลประจำแคว้นและนครปกครองตนเองต่าง ๆ (รวมทั้งหมด 19 สหพันธ์) จะเป็นหน่วยงานจัดการแข่งขันระหว่างสโมสรในแคว้นหรือนครปกครองตนเองนั้น ๆ โดยไล่ตั้งแต่ระดับที่ 5 ลงไปจนถึงระดับที่ 9 ของระบบลีกโดยรวมทั้งประเทศ ทั้งนี้ ระบบลีกของแคว้นหรือนครปกครองตนเองแต่ละแห่งจะมีจำนวนระดับชั้นไม่เท่ากัน ขึ้นอยู่กับขนาดพื้นที่และจำนวนสโมสร
ปศุปตินาถมนเทียร
ปศุปตินาถมนเทียร () เป็นโบสถ์พราหมณ์ในประเทศเนปาล สร้างถวายพระปศุบดี ซึ่งเป็นเทพเจ้าประจำชาติเนปาล
เทวสถานนี้ตั้งอยู่บนฝั่งแม่น้ำพาคมตีทางด้านตะวันออกของกรุงกาฐมาณฑุ ทางทิศตะวันออกเฉียงเหนือของหุบเขากาฐมาณฑุราว 5 กิโลเมตร ชาวฮินดูถือว่าเทวสถานแห่งนี้เป็นเทวสถานที่ศักดิ์สิทธิ์ที่สุดแห่งหนึ่ง ได้ขึ้นทะเบียนเป็นมรดกโลกในปี 1979 มีเทศกาลสำคัญคือมหาศิวราตรี ซึ่งมีผู้เข้าร่วมกว่า 700,000 คน ในแต่ละปี
รัฐธรรมนูญแห่งญี่ปุ่น
รัฐธรรมนูญแห่งญี่ปุ่น ( "นิฮงโกะกุเค็งโป") เป็นกฎหมายพื้นฐานของประเทศญี่ปุ่น ตราเมื่อวันที่ 3 พฤษภาคม ค.ศ. 1947 เป็นรัฐธรรมนูญฉบับใหม่ของประเทศญี่ปุ่นยุคหลังสงคราม
รัฐธรรมนูญกำหนดระบอบการปกครองแบบรัฐสภาและรับประกันสิทธิพื้นฐาน ภายใต้ข้อความของรัฐธรรมนูญ จักรพรรดิญี่ปุ่นทรงเป็น "สัญลักษณ์แห่งรัฐและเอกภาพของประชาชน" และทรงมีบทบาทเฉพาะในพิธีการโดยไม่มีอำนาจอธิปไตย
รัฐธรรมนูญนี้ ซึ่งมีชื่ออื่นว่า "รัฐธรรมนูญหลังสงคราม" หรือ "รัฐธรรมนูญสันติภาพ" มีเอกลักษณ์และขึ้นชื่อจากการสละสิทธิก่อสงครามที่ระบุในมาตรา 9 และบทบัญญัติสำหรับอำนาจอธิปไตยของปวงชนโดยนิตินัยร่วมกับพระมหากษัตริย์
รัฐธรรมนูญนี้ร่างขึ้นภายใต้การยึดครองของฝ่ายสัมพันธมิตรให้หลังสงครามโลกครั้งที่สอง และตั้งใจแทนที่ระบบแสนยนิยมและสมบูรณาญาสิทธิราชย์เดิมของประเทศญี่ปุ่นด้วยประชาธิปไตยเสรีนิยมรูปแบบหนึ่ง ปัจจุบัน เป็นรัฐธรรมนูญที่แก้ไขยากและต่อมาไม่มีการแก้ไขเพิ่มเติมใด ๆ นับแต่มีมติเห็นชอบ
ไขคาร์นอบา
ไขคาร์นอบา () เป็นไขที่ได้จากใบของปาล์มคาร์นอบา ("Copernicia prunifera") ซึ่งขึ้นเฉพาะทางทิศตะวันออกเฉียงเหนือของบราซิล มีลักษณะเป็นเกล็ดสีเหลืองน้ำตาล คาร์นอบาเป็นไขจากธรรมชาติที่แข็งที่สุด ประกอบไปด้วยกรดไขมันกว่า 80 เปอร์เซ็นต์ มีจุดหลอมเหลวระหว่าง 82–86 °C ไม่ละลายในน้ำและเอทานอล มีเลขอีคือ E903
ไขคาร์นอบามีคุณสมบัติเป็นสารเคลือบเงา ใช้ในงานเคลือบสีรถยนต์ ผสมในน้ำยาขัดรองเท้า และในอุตสาหกรรมอาหาร นอกจากนี้ยังมีคุณสมบัติรักษาความชุ่มชื้นและไม่ก่อให้เกิดอาการแพ้ได้ง่าย จึงใช้ผสมในเครื่องสำอาง
พระหม่อมแก้ว
พระหม่อมแก้ว เป็นพระราชโอรสของพระเจ้าวรวงศาธรรมิกราช บางแห่งว่ามีอีกพระนามหนึ่งคือเจ้าต่อนคำ เดิมเมื่อพระอุปยุวราชสิ้นพระชนม์ พระยาแสนหลวง (เวียง)ต้องการเชิญพระหม่อมแก้วขึ้นครองราชย์ แต่เสนาอำมาตย์ในเวียงจันทน์ได้ไปเชิญพระยานครหลวงพิชิต เจ้าเมืองมรุกขนคร ขึ้นครองราชย์เป็นพระบัณฑิตโพธิศาละราช เมื่อพระบัณฑิตโพธิศาละราชสวรรคต พระหม่อมแก้วจึงขึ้นครองราชย์สมบัติใน พ.ศ. 2170 ในรัชกาลของพระองค์มีเหตุวุ่นวายมากมาย และเกิดกบฏขึ้นถึงสองครั้งคือ
พระหม่อมแก้วสวรรคตเมื่อ พ.ศ. 2181 ปกครองบ้านเมืองได้ 11 ปี หลังจากพระองค์สวรรคตแล้ว พระอนุชาของพระองค์คือเจ้าชมพูและเจ้าบุญชูแย่งชิงราชสมบัติ แต่ในที่สุด เจ้าสุริยะ พระอนุชาอีกองค์ของพระหม่อมแก้วเป็นฝ่ายชนะ สามารถปราบปรามฝ่ายต่างๆได้ และขึ้นครองราชย์เป็นพระเจ้าสุริยวงศาธรรมิกราช บางแหล่งกล่าวว่าช่วงรัชกาลพระหม่อมแก้ว พ.ศ. 2170 – 2181 เป็นช่วงสงครามแย่งชิงราชสมบัติ มีกษัตริย์ถึง 4 พระองค์ คือพระหม่อมแก้ว พระอุปยุวราช เจ้าต่อนคำ และเจ้าวิไชย จนกระทั่งเจ้าสุริยะได้ราชสมบัติเหตุการณ์จึงสงบลง
พระยาแสนหลวง (เวียง)
พระยาแสนหลวง (เวียง) เดิมชื่อเวียง เป็นขุนนางชั้นผู้ใหญ่ที่มีบทบาทในสมัยราชอาณาจักรล้านช้างตอนปลาย มีบรรดาศักดิ์เป็นพระยาเมืองจันในสมัยพระเจ้าวรวงศาธรรมิกราช พระยาเมืองจันได้สนับสนุนพระอุปยุวราช พระราชโอรสของพระเจ้าวรวงศาธรรมิกราช เมื่อพระเจ้าวรวงศาธรรมิกราชเสด็จไปหลวงพระบางเมื่อพ.ศ. 2165 พระยาเมืองจันได้ก่อกบฏยึดเมืองเวียงจันทน์ แต่พระเจ้าวรวงศาธรรมิกราชให้เจ้าหม่อมไชยและพระยาอนุชิตยกทัพลงมาปราบ พระยาเมืองจันแพ้ หนีไปตั้งมั่นที่เวียงคุก (ฝั่งเดียวกับหนองคาย) ต่อมาได้ยกทัพมาตีเวียงจันทน์อีก คราวนี้เป็นฝ่ายชนะ พระเจ้าวรวงศาธรรมิกราชหนีออกจากเมืองไป พระยาเมืองจันตามไปสังหารพระเจ้าวรวงศาธรรมิกราชได้
พระยาเมืองจันได้ยกพระอุปยุวราชขึ้นเป็นกษัตริย์ ตนเองได้เป็นพรยาแสนหลวง (เวียง) ผู้สำเร็จราชการแทนพระองค์ เมื่อพระอุปยุวราชสิ้นพระชนม์ในพ.ศ. 2166 พระยาแสนหลวงต้องการสนับสนุนให้พระหม่อมแก้วขึ้นครองราชย์ แต่เสนาอำมาตย์อื่นๆไม่เห็นด้วย ได้เชิญพระยานครหลวงพิชิต เจ้าเมืองมรุกขนครมาครองราชย์เป็นพระบัณฑิตโพธิศาละราชแทน พระบัณฑิตโพธิศาละราชได้ตั้งให้เจ้าหม่อมไชยเป็นอุปราชและจัดการปกครองบ้านเมืองใหม่ ทำให้พระยาแสนหลวงเสียผลประโยชน์ และก่อกบฏขึ้นอีกครั้งใน พ.ศ. 2167 แต่สำเร็จและได้หลบหนีไป จนกระทั่งพระบัณฑิตโพธิศาละราชสวรรคตและพระหม่อมแก้วขึ้นครองราชสมบัติ พระยาแสนหลวงได้รวบรวมสมัครพรรคพวกก่อกบฏขึ้นอีกใน พ.ศ. 2171 ครั้งนี้ พระยาแสนหลวงเป็นฝ่ายพ่ายแพ้ ถูกจับตัวได้และถูกประหารชีวิตในที่สุด
กีฬาวอลเลย์บอลหญิงในซีเกมส์ 2015
วอลเลย์บอลหญิงในซีเกมส์ 2015 เป็นการแข่งขันวอลเลย์บอลหญิงที่จัดขึ้นในการแข่งขันกีฬาซีเกมส์ 2015 ที่สนาม โอซีบีซี อารีนา ฮอลล์ 2, ประเทศสิงคโปร์ ระหว่างวันที่ 10–15 มิถุนายน 2558สมาชิกในทีมวรรณา บัวแก้ว, ปิยะนุช แป้นน้อย, ปลื้มจิตร์ ถินขาว, อรอุมา สิทธิรักษ์, หัตถยา บำรุงสุข, พิมพิชยา ก๊กรัมย์, ชัชชุอร โมกศรี, วิลาวัณย์ อภิญญาพงศ์, พรพรรณ เกิดปราชญ์, นุศรา ต้อมคำ, จรัสพร บรรดาศักดิ์, อัจฉราพร คงยศ
ผู้ฝึกสอน:เกียรติพงษ์ รัชตเกรียงไกร
สลอบอดัน คอวัช
สลอบอดัน คอวัช (; 13 กันยายน ค.ศ. 1967 —) เป็นอดีตนักกีฬาวอลเลย์บอลชาวเซอร์เบีย และปัจจุบันเป็นหัวหน้าผู้ฝึกสอนของวอลเลย์บอลชายทีมชาติอิหร่าน
ในปี ค.ศ. 1988 เขาเข้าร่วมการแข่งขันวอลเลย์บอลยูโกสลาเวียลีกให้กับสโมสรโอเควอยวอดีนา สามารถคว้าแชมป์ได้ 2 ครั้ง และเขาได้รับเลือกให้เป็นตัวแทนยูโกสลาเวียเข้าร่วมการแข่งรายการวอลเลย์บอลชิงแชมป์ยุโรป (1989, 1991)
หลังจากเลิกเล่นวอลเลย์บอล ในปี ค.ศ. 2008 เขาได้รับการแต่งตั้งเป็นหัวหน้าผู้ฝึกสอนให้แก่ทีมราดนิชกีครากูเยวัตส์ ในฤดูกาล 2008-09 เขาสามารถพาทีมเข้ารับรางวัลชนะเลิศ และเขาได้ประสบความสำเร็จโดยการคว้าแชมป์ลีกสมัยที่ 2 ติดต่อกันในฤดูกาล 2009-10
กีฬาในเวิลด์เกมส์
กีฬาในเวิลด์เกมส์ () คือกีฬาชนิดต่างๆที่บรรจุไว้ในการแข่งขันเวิลด์เกมส์ ซึ่งมีกีฬาบางชนิดที่ได้ถูกย้ายไปเป็นกีฬาในโอลิมปิก (Olympic Sports)
มังกร พรหมโยธี
พลเอก พลเรือเอก พลอากาศเอก มังกร พรหมโยธี หรือ หลวงพรหมโยธี (16 พฤศจิกายน พ.ศ. 2439 - 24 มีนาคม พ.ศ. 2509) อดีตรัฐมนตรีว่าการกระทรวงกลาโหม รัฐมนตรีว่าการกระทรวงมหาดไทย รัฐมนตรีว่าการกระทรวงศึกษาธิการ รัฐมนตรีช่วยว่าการกระทรวงกลาโหม และอดีตรัฐมนตรี
พลเอก มังกร พรหมโยธี เกิดเมื่อวันที่ 16 พฤศจิกายน พ.ศ. 2439 ณ บ้านบางขุนเทียน ตำบลบางขุนเทียน อำเภอบางขุนเทียน จังหวัดธนบุรี เป็นบุตรหมื่นสาธิตพิทักษ์ (เทียน ผลโยธิน) และนางอุ่น ผลโยธิน มีพี่น้องร่วมบิดามารดาคือ เพ็ชร, หอม และพู ผลโยธิน
พลเอก มังกร พรหมโยธี เริ่มศึกษาที่โรงเรียนวัดอรุณราชวราราม แล้วไปศึกษาต่อที่โรงเรียนทวีภิเษกจนจบชั้นมัธยมปีที่ 6 แล้วย้ายมาศึกษาอยู่ที่โรงเรียนสวนกุหลาบวิทยาลัยจนจบชั้นมัธยมบริบูรณ์ ต่อมาในปี พ.ศ. 2455 ได้สมัครเข้าเป็นนักเรียนนายร้อยทหารบก ณ โรงเรียนนายร้อยทหารบก (ปัจจุบันคือโรงเรียนนายร้อยพระจุลจอมเกล้า) สำเร็จการศึกษาจากโรงเรียนนายร้อยพระจุลจอมเกล้า ออกมารับราชการเป็นนายทหารสัญญาบัตร
พลเอก มังกร พรหมโยธี เริ่มรับราชการในกองทัพบกตั้งแต่ยศร้อยตรี จนมียศสูงสุดที่ พลเอก มีตำแหน่งสูงสุดคือ รองผู้บัญชาการทหารบก ในกองทัพบก รองผู้บัญชาการทหารสูงสุด ในกองบัญชาการทหารสูงสุด
พลเอก มังกร พรหมโยธี รับตำแหน่งรัฐมนตรีครั้งแรกเมื่อพ.ศ. 2481 เป็นรัฐมนตรีไม่ประจำกระทรวง ต่อมาได้ย้ายไปเป็นรัฐมนตรีช่วยว่าการกระทรวงกลาโหม และย้ายไปเป็นรัฐมนตรีว่าการกระทรวงกลาโหม ในเวลาต่อมาเมื่อรัฐบาลจะยกเลิกบรรดาศักดิ์ไทย หลวงพรหมโยธินในฐานะรัฐมนตรีพร้อมด้วยคณะรัฐมนตรีชุดที่ 9 จึงลาออกจากบรรดาศักดิ์ โดยกลับไปใช้ราชทินนามเป็นนามสกุลได้ว่า มังกร พรหมโยธี เมื่อ พ.ศ. 2484
ต่อมาย้ายกลับมาเป็นรัฐมนตรีช่วยว่าการกระทรวงกลาโหมอีกครั้ง พ.ศ. 2485 เป็นรัฐมนตรีว่าการกระทรวงมหาดไทย พ้นจากตำแหน่งไปเมื่อ พ.ศ. 2487 ต่อมาในพ.ศ. 2491 เป็นรัฐมนตรีว่าการกระทรวงศึกษาธิการ ย้ายมาเป็นรัฐมนตรีว่าการกระทรวงมหาดไทยอีกครั้งใน พ.ศ. 2492 เมื่อพ.ศ. 2494 ย้ายกลับไปเป็นรัฐมนตรีว่าการกระทรวงศึกษาธิการและพ้นจากตำแหน่งไปเมื่อ พ.ศ. 2500
นอกจากนี้ พลเอก มังกร พรหมโยธี ยังเคยเป็นสมาชิกสภาผู้แทนราษฎรในสภาผู้แทนราษฎรไทย ชุดที่ 8 สมาชิกวุฒิสภาในวุฒิสภาไทย ชุดที่ 1 และวุฒิสภาไทย ชุดที่ 2
พลเอกมังกร พรหมโยธี สมรสกับคุณหญิงทองเจือ พรหมโยธี (สกุลเดิม: ศุภชลัสถ์) เมื่อ 12 ธันวาคม พ.ศ. 2462 มีบุตรธิดา คือ
ต่อมาเมื่อปี พ.ศ. 2485 พลเอกมังกร พรหมโยธี ได้มีบุตรชายอีก 2 คน ซึ่งเกิดจากหม่อมเจ้าบรรเจิดวรรณวรางค์ วรวรรณ คือ
พลเอกมังกร พรหมโยธี ถึงแก่อนิจกรรมเมื่อวันที่ 24 มีนาคม พ.ศ. 2509 ณ โรงพยาบาลโรงงานยาสูบ พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 29 มิถุนายน พ.ศ. 2509
บุดด้าแอร์
บุดด้าแอร์ (, ) เป็นสายการบินสัญชาติเนปาล มีสำนักงานใหญ่ในเมือง Jawalakhel ในประเทศเนปาล ให้บริการเที่ยวบินทั้งภายในและระหว่างประเทศ ก่อตั้งในปี ค.ศ. 1997 เป็นสายการบินภายในประเทศที่ใหญ่ที่สุดในเนปาล มีฐานการบินหลักที่ ท่าอากาศยานนานาชาติตริภูวัน ชานกรุงกาฐมาณฑุ และยังให้บริการเที่ยวบินกาฐมาณฑุ-เอเวอเรสต์อีกด้วย
ก่อตั้งในวันที่ 23 เมษายน ค.ศ. 1996 โดย Surendra Bahadur Basnet และ Birendra Bahadur Basnet ในฐานะบริษัทเอกชน เปิดให้บริการเชิงพาณิชย์ในวันที่ 11 ตุลาคม ค.ศ. 1997 พร้อมกับเครื่องบิน Beechcraft 1900D มุ่งหน้าสู่ยอดเขาเอเวอเรสต์ และได้ซื้อเครื่องบินอีก 7 ปีลำในปี ค.ศ. 2007 ในปี ค.ศ. 2008 สายการบินใช้เงินกู้ซื้อเครื่องบิน เอทีอาร์ 42 จำนวนสองลำ และยังได้สั่งซื้อเครื่องบิน เอทีอาร์ 72 ในเดือนมิถุนายน ค.ศ. 2010
ข้อมูลเดือนเมษายน ค.ศ. 2014 สายการบินบุดด้าแอร์ให้บริการเที่ยวบินไปยังจุดหมายปลายทางดังต่อไปนี้นอกจากนี้ยังให้บริการเที่ยวบินชมแนวเทือกเขาหิมาลัยอีกด้วย ต่อมาในปี ค.ศ. 2010 ได้เปิดบริการเที่ยวบินระหว่างประเทศเที่ยวแรก โดยมีจุดหมายปลายทางที่เมืองพาโร ประเทศภูฏาน
บุดด้าแอร์ นับได้ว่าเป็นสายการบินที่ปลอดภัยที่สุดในประเทศ ตลอดระยะเวลาที่เปิดทำการ มีอุบัติเหตุเกิดครั้งเดียวเท่านั้น
ในเดือนพฤษภาคม ค.ศ. 2014 สายการบินบุดด้าแอร์ มีฝูงบินดังต่อไปนี้:
ในวันที่ 25 กันยายน ค.ศ. 2011 บุดด้าแอร์ เที่ยวบินที่ 103 ตกลงไปในบริเวณยอดเขาเอเวอเรสต์ ผู้โดยสาร 19 คน เสียชีวิตทั้งหมด
กีฬาวอลเลย์บอลชายในซีเกมส์ 2015
วอลเลย์บอลชายในซีเกมส์ 2015 เป็นการแข่งขันวอลเลย์บอลชายที่จัดขึ้นในการแข่งขันกีฬาซีเกมส์ 2015 ที่สนาม โอซีบีซี อารีนา ฮอลล์ 2, ประเทศสิงคโปร์ ระหว่างวันที่ 10–16 มิถุนายน 2558สมาชิกในทีมจิรายุ รักษาแก้ว, มนตรี แหวนประดับ, กฤษฎา นิลไสว, คณิต ศิลปศร, กิตติคุณ ศรีอุทธวงศ์ (C), กิตตินนท์ นามขุนทด, ยศพล วัฒนะ, กฤษฎา สมคะเน, สราญจิตต์ เจริญสุข, มนตรี พ่วงลิบ (L), กฤษดา ฉันไชย
ผู้ฝึกสอน:มนต์ชัย สุภจิรกุล
ขั้นตอนวิธีของคนูธ-มอร์ริส-แพรตต์
ในวิทยาการคอมพิวเตอร์, ขั้นตอนวิธีการค้นหาสตริง หรือ ตัวอักขระ แบบนูธ-มอร์ริส-แพรตต์ (หรืออัลกอริทึมแบบ KMP) คือ การค้นหาการเกิดขึ้นของ "คำ" (word) W ภายในส่วนที่เป็น "สตริงข้อความ" (text string) S หลัก โดยการใช้การสังเกตการณ์ว่าเมื่อเกิดความไม่แมตช์หรือไม่ตรงกันเกิดขึ้นของคำ, คำนั้น ๆ จะสามารถถูกคาดเดาได้ด้วยข้อมูลที่มีอยู่อย่างเพียงพอจริง ๆ ที่จะกำหนดว่าการจับคู่ระหว่างคำและข้อมูลที่มีอยู่นั้น จะสามารถทำให้คำหรือประโยคลำดับถัดไปนั้นจะสามารถเริ่มต้นขึ้นได้ต่อไป, จึงจะถือว่าผ่านการตรวจสอบรอบใหม่ของตัวอักขระที่จับคู่กันก่อนหน้านี้
ขั้นตอนวิธีแบบนี้ ได้ถูกคิดค้นขึ้นในปี 1974 โดย โดนัลด์ คนูธ (Donald Knuth) และวอห์น แพรตต์ (Vaughan Pratt) และนักวิชาการอิสระโดย เจมส์ เอช มอร์ริส (James H. Morris) ทั้งสามร่วมกันตีพิมพ์เผยแพร่บทความในเรื่องนี้ไว้ในปี 1977
ขั้นตอนวิธีการจับคู่ของสตริงที่ตรงกันหรือเหมือนกันนั้นต้องการที่จะหาดัชนีเริ่มต้น codice_1 ในสตริง codice_2 ที่ตรงกับคำค้นหา ที่อยู่ในสตริง codice_3
ขั้นตอนวิธีการที่มีความตรงไปตรงมามากที่สุด คือ การมองหาตัวอักขระที่เข้าคู่กันได้ที่มีค่าปริมาณที่มีความต่อเนื่องกันของดัชนี m, ที่มีอยู่ในตำแหน่งที่อยู่ในสตริงที่ถูกค้นหา เช่น S[m]
เรเบิลฮาร์ต
เรเบิลฮาร์ต () คือ สตูดิโออัลบั้มลำดับที่ 13 ของมาดอนน่าศิลปินเพลงป๊อปชาวอเมริกัน ออกจำหน่ายเมื่อวันที่ 6 มีนาคม พ.ศ. 2558
พระประกาศสหกรณ์ (สดับ วีรเธียร)
อำมาตย์ตรี พระประกาศสหกรณ์ (สดับ วีรเธียร) (? - พ.ศ. 2521) เป็นอดีตรัฐมนตรีว่าการกระทรวงพัฒนาการแห่งชาติ รัฐมนตรีว่าการกระทรวงเกษตร รัฐมนตรีว่าการกระทรวงสหกรณ์ รัฐมนตรีว่าการกระทรวงสำนักนายกรัฐมนตรี และรัฐมนตรีช่วยว่าการกระทรวงพัฒนาการแห่งชาติ
พระประกาศสหกรณ์ (สดับ วีรเธียร) เคยรับราชการในสังกัดกระทรวงพาณิชย์ พ.ศ. 2474 มีตำแหน่งเป็นสารวัตรใหญ่สหกรณ์ กระทรวงพาณิชย์ เมื่อปลายปี พ.ศ. 2477 ได้มีพระราชบัญญัติปรับปรุงกระทรวง ทบวง กรม เพิ่มเติม พ.ศ. 2477 ฉบับที่ 3 ยกฐานะทบวงเกษตราธิการเป็น กระทรวงเกษตราธิการ เมื่อวันที่ 1 เมษายน พ.ศ. 2478 จึงมีพระบรมราชโองการโปรดเกล้าฯแต่งตั้งให้พระประกาศสหกรณ์ ดำรงตำแหน่งนายทะเบียนสหกรณ์ เมื่อวันที่ 11 กุมภาพันธ์ พ.ศ. 2478 จนถึง พ.ศ. 2485 จึงได้รับพระบรมราชโองการโปรดเกล้าฯ ให้ดำรงตำแหน่งปลัดกระทรวงเกษตราธิการ
เมื่อวันที่ 1 มกราคม พ.ศ. 2501 พระประกาศสหกรณ์ได้รับการแต่งตั้งเป็นรัฐมนตรีว่าการกระทรวงสหกรณ์ในรัฐบาลพลโท ถนอม กิตติขจร และดำรงตำแหน่งต่อมาจนถึงรัฐบาลจอมพลสฤษดิ์ ธนะรัชต์ ในวันที่ 23 พฤษภาคม พ.ศ. 2506 ได้รับการแต่งตั้งให้ดำรงตำแหน่งรัฐมนตรีว่าการกระทรวงสำนักนายกรัฐมนตรี และรัฐมนตรีว่าการกระทรวงพัฒนาการแห่งชาติเพิ่มอีกสองตำแหน่ง และพ้นจากตำแหน่งไปเมื่อ จอมพลสฤษดิ์ ธนะรัชต์ ได้ถึงแก่อสัญกรรม ต่อมาในวันที่ 9 ธันวาคม พ.ศ. 2506 ได้รับการแต่งตั้งเป็นรัฐมนตรีว่าการกระทรวงสำนักนายกรัฐมนตรี และรัฐมนตรีช่วยว่าการกระทรวงพัฒนาการแห่งชาติในรัฐบาลพลเอก ถนอม กิตติขจร วันที่ 9 กันยายน พ.ศ. 2507 ได้ย้ายไปดำรงตำแหน่งรัฐมนตรีว่าการกระทรวงเกษตร และพ้นจากตำแหน่งไปเมื่อวันที่ 7 มีนาคม พ.ศ. 2512
พระประกาศสหกรณ์ (สดับ วีรเธียร) ถึงแก่อสัญกรรมเมื่อ พ.ศ. 2521 พระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส วันที่ 26 ธันวาคม พ.ศ. 2521
พระประกาศสหกรณ์ (สดับ วีรเธียร) สมรสกับคุณหญิงอุดมพร วีรเธียร มีบุตร-ธิดา 3 คน
กีฬาเนตบอลในซีเกมส์ 2015
การแข่งขันกีฬาเนตบอลในซีเกมส์ 2015 จัดขึ้นที่โอซีบีซีอารีนาฮอลล์ 1, ประเทศสิงคโปร์ ระหว่างวันที่ 31 พฤษภาคม–7 มิถุนายน พ.ศ. 2558.
แปซิฟิกเกมส์
กีฬาแปซิฟิกเกมส์ () เป็นการแข่งขันกีฬาหลากชนิด ระหว่างประเทศในโอเชียเนีย ซึ่งมีการจัดขึ้นในทุกสี่ปี เริ่มแข่งขันครั้งแรกในปี ค.ศ. 1963
ฟรังก์เบลเยียม
ฟรังก์เบลเยียม (, , ) เป็นสกุลเงินที่ใช้กันในประเทศเบลเยียมมาตั้งแต่ปี ค.ศ. 1832 จนกระทั่งถึงปี ค.ศ. 2002 เมื่อมาแทนที่ด้วยยูโร ระหว่างปี ค.ศ. 1999 ถึงปี ค.ศ. 2002 โดยมีอัตราแลกเปลี่ยน 1 ยูโร ต่อ 40.3399 ฟรังก์
ระหว่างปี ค.ศ. 1944 ถึงปี ค.ศ. 2002 นั้น 1 ฟรังก์ลักเซมเบิร์กมีค่าเท่ากับ 1 ฟรังก์เบลเยียม ซึ่งทั้งสองสกุลเงินสามารถแลกเปลี่ยนในสองประเทศได้อย่างถูกกฎหมาย อย่างไรก็ตามการใช้เงินฟรังก์ลักเซมเบิร์กมักจะถูกปฏิเสธจากร้านค้าในเบลเยียม จึงทำให้เกิดความยุ่งยากในการแลกเปลี่ยนสกุลเงินที่ธนาคารเช่นเดิม
ยูมิ ยูมิ ยูมิ
เพลงชาติสาธารณรัฐวานูอาตู มีชื่อว่า ยูมิ ยูมิ ยูมิ (บิสลามา:Yumi, Yumi, Yumi) คำแปล (พวกเรา พวกเรา พวกเรา) เริ่มประกาศใช้เป็นเพลงชาติของวานูอาตูเมื่อ พ.ศ. 2523
CHORUS: 
Yumi, Yumi, yumi i glat long talem se
Yumi, yumi, yumi ol man blong Vanuatu
God i givim ples ia long yumi,
Yumi glat tumas long hem,
Yumi strong mo yumi fri long hem,
Yumi brata evriwan!
CHORUS
Plante fasin blong bifo i stap,
Plante fasin blong tedei,
Be yumi i olsem wan nomo,
Hemia fasin blong yumi!
CHORUS
Yumi save plante wok i stap,
Long ol aelan blong yumi,
God i helpem yumi evriwan,
Hem i papa blong yumi!
CHORUS
ฟุตบอลในซีเกมส์ 2015 – รายชื่อผู้เล่นทีมชาย
ด้านล่างนี้คือ รายชื่อผู้เล่น ของการแข่งขัน ฟุตบอลในซีเกมส์ 2015 - ทีมชาย, เจ้าภาพโดย สิงคโปร์, จัดขึ้นระหว่างวันที่ 29 พฤษภาคม ถึง 15 มิถุนายน พ.ศ. 2558.
หัวหน้าผู้ฝึกสอน: Aide Iskandar
หัวหน้าผู้ฝึกสอน: Aji Santoso
ัหัวหน้าผู้ฝึกสอน: Kyi Linn
หัวหน้าผู้ฝึกสอน: Lee Tae-hoon
หัวหน้าผู้ฝึกสอน: Marlon Maro
หัวหน้าผู้ฝึกสอน: โชคทวี พรหมรัตน์
หัวหน้าผู้ฝึกสอน: Ong Kim Swee
หัวหน้าผู้ฝึกสอน: Toshiya Miura
หัวหน้าผู้ฝึกสอน: Dave Booth
หัวหน้าผู้ฝึกสอน: Stephen Ng Heng Seng
หัวหน้าผู้ฝึกสอน: Fábio Magrão
ฟุตบอลลีกแชมเปียนชิป ฤดูกาล 2014–15
ฟุตบอลลีกแชมเปียนชิป ฤดูกาล 2014–15 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันฟุตบอลลีกแชมเปียนชิป ฤดูกาลที่ 11 ของลีกภายใต้ชื่อปัจจุบันและในฤดูกาลที่ 23 ภายใต้รูปแบบการแบ่งลีกปัจจุบัน. โดยจะเริ่มต้นฤดูกาลวันที่ 8 สิงหาคม ค.ศ. 2014, และสิ้นสุดการแข่งขันในวันที่ 2 พฤษภาคม ค.ศ. 2015.
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2013-14, 3 ทีมที่ตกชั้นจากพรีเมียร์ลีก ฤดูกาล 2013–14 และอีก 3 ทีมที่เลื่อนชั้นจากฟุตบอลลีกวัน ฤดูกาล 2013-14.
เลื่อนชั้นจาก ลีกวัน
ตกชั้นจาก พรีเมียร์ลีก
ตกชั้นจาก ลีกวัน
เลื่อนชั้นจาก พรีเมียร์ลีก
ลักกีสไตรก์
ลักกีสไตรก์ () เป็นยี่ห้อของบุหรี่สัญชาติอเมริกัน เจ้าของคือกลุ่มบริติชอเมริกันโทแบ็กโค มักเรียกว่า "ลักกีส์" ลักกีสไตรก์เคยเป็นบุหรี่ที่ขายดีที่สุดในสหรัฐอเมริกาในระหว่างยุค 1930 ปัจจุบันลักกีสไตรก์มีกลุ่มผู้สนับสนุนที่เป็น "ลัทธิ" โดยเป็นกลุ่มคนจำนวนมากที่เคยสูบลักกีสไตรก์เมื่อยังเยาว์วัยยังคงหามาสูบอยู่
ลักกีสไตรก์ (แก้ความกำกวม)
ลักกีสไตรก์ () เป็นตราสินค้าบุหรี่ชื่อดังสัญชาติอเมริกา และยังสามารถหมายถึง
รถไฟชานเมืองในกรุงเทพมหานครและปริมณฑล
รถไฟชานเมืองในกรุงเทพมหานครและปริมณฑล เป็นระบบรถไฟชานเมืองขนาดใหญ่ในประเทศไทย ให้บริการในเขตพื้นที่กรุงเทพมหานครและปริมณฑล, จังหวัดพระนครศรีอยุธยา, จังหวัดสระบุรี, จังหวัดลพบุรี, จังหวัดสุพรรณบุรี, จังหวัดราชบุรี, จังหวัดฉะเชิงเทรา, จังหวัดปราจีนบุรี และจังหวัดสมุทรสงคราม ดำเนินการโดยการรถไฟแห่งประเทศไทย รหัสเลขขบวนรถส่วนใหญ่จะเป็นเลขสามหลัก ขึ้นต้นด้วยเลข 3 และ4(471-480) และใช้ทางวิ่งร่วมกับรถไฟทางไกลและรถไฟสินค้า ทางส่วนใหญ่เป็นทางคู่
เราสองคนบนทางแห่งรัก
"เราสองคนบนทางแห่งรัก" เป็นเพลงประกอบละครโทรทัศน์เรื่อง "ทางเดินแห่งรัก" ในปี พ.ศ. 2557 ทางช่อง 3 ขับร้องโดยวง มิสเตอร์ทีม ประพันธ์เนื้อร้องโดย วัลยา พระคุ้มครอง แต่งทำนองโดย Vincent และเรียบเรียงโดย สมา ทรงสถิตย์สกุล ออกจำหน่ายในวันที่ 12 พฤศจิกายน พ.ศ. 2557 เนื้อหาของเพลงได้พูดถึงบนถนนความรัก หากมีใครสักคนที่พร้อมจะจับมือเดินเคียงข้­างฟันฝ่าอุปสรรคต่างๆไปด้วยกัน บนถนนเส้นนี้จะเต็มไปด้วยความอบอุ่นและควา­มสุข
เพลง "เราสองคนบนทางแห่งรัก" ได้ติดอันดับสูงสุดที่ 8 จากการจัดอันดับของ 95.5 FM Virgin Hitz ประจำวันที่ 8 มีนาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยอดิน
ยอดิน ภาษากะเหรี่ยงเรียก เคาะ ไม้พุ่ม ลำต้นตั้งตรง ใบเดี่ยว ปิวใบด้านบนสีเขียวเข้มเรียบเป็นมัน ผิวใบด้านล่างสากมือเล็กน้อย ดอกช่อ ออกตามปลายยอด ดอกย่อยเป็นดอกสมบูรณ์เพศ กลีบดอกสีขาว เชื่อมติดกันเป็นหลอด ปลายแยกเป็น 5 กลีบ อับละอองเรณูสีเหลืองอ่อน
ชาวกะเหรี่ยงนำรากมาใช้ย้อมผ้าให้สีน้ำตาลเข้ม ใบต้มน้ำดื่มหรือเคี้ยวกินสด แก้ปวดท้อง
วูบหนึ่งในคืนเหงา
"วูบหนึ่ง...ในคืนเหงา" เป็นซิงเกิลของนักร้องสมิทธิ์ อารยะสกุล จากอัลบั้ม Voice Male กับค่ายจีเอ็มเอ็ม แกรมมี่ ประพันธ์เนื้อร้องโดย วิวัฒน์ ฉัตรธีรภาพ แต่งทำนองและเรียบเรียงโดย สุดชาย ธรรมศิวพัฒน์ ออกจำหน่ายวันที่ 19 มีนาคม พ.ศ. 2550
เพลง วูบหนึ่งในคืนเหงา ได้อันดับ 11 จากการจัดอันดับของฮอตเวฟ ในชาร์ตของ 91.5 เอฟเอ็ม ฮอตเวฟ ท็อป 20 ชาร์ต ประจำวันที่ 10 มิถุนายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สกุลยอ
สกุลยอ หรือ Morindaเป็นสกุลของพืชมีดอกในวงศ์ Rubiaceae. ชื่อสกุลมาจาก ภาษาละติน "morus" "มัลเบอร์รี", ซึ่งตั้งตามลักษณะของผล และ "indica", หมายถึงอินเดีย
ประกอบด้วยสมาชิก 80 สปีชีส์,แพร่กระจายในเขตร้อนของโลก มีทั้งไม้ยืนต้น ไม้พุ่ม หรือไม้เลื้อย พืชในสกุลนี้ผลเป็นผลรวม ซึ่งเป็นผลสดเช่นยอหรือผลแห้ง ส่วนใหญ่กระจายพันธุ์ใน เกาะบอร์เนียว เกาะนิวกินี ออสเตรเลียเหนือ และ นิวคาเลโดเนีย
พืชที่เคยอยู่ในสกุล"Appunettia" ปัจจุบันถือว่าเป็นชื่อพ้องกับ "Morinda".
จุดอ่อนของฉันอยู่ที่หัวใจ
"จุดอ่อนของฉันอยู่ที่หัวใจ" เป็นซิงเกิลและเพลงประกอบละคร "สวรรค์เบี่ยง" ในปี พ.ศ. 2551 ทางสถานีวิทยุโทรทัศน์ไทยทีวีสีช่อง 3 ขับร้องโดยปองศักดิ์ รัตนพงษ์ ในสังกัดจีเอ็มเอ็ม แกรมมี่ ประพันธ์เนื้อร้องโดย สีฟ้า แต่งทำนองและเรียบเรียงโดย อภิไชย เย็นพูนสุข ออกจำหน่ายในปี พ.ศ. 2551
เพลงนี้ได้รับรางวัลมากมาย ได้แก่ รางวัลอินยังเจเนอเรชันชอยส์ ,รางวัลทีวี 3 อวอร์ดส์ และซี้ด อวอร์ดส์
เพลง "จุดอ่อนของฉันอยู่ที่หัวใจ" ติดอันดับสูงสุด 1 จากการจัดอันดับของ 94 อีเอฟเอ็ม ในชาร์ต 94.0 เอฟเอ็ม อีเอฟเอ็ม ท็อป 20 ชาร์ต ประจำวันที่ 17 พฤษภาคม พ.ศ. 2551 และ ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 11 พฤษภาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พีแคน
พีแคน (; ) เป็นพืชในวงศ์ค่าหด (Juglandaceae) มีถิ่นกำเนิดในเม็กซิโกและทางตอนใต้ของสหรัฐฯ คำว่า pecan ในภาษาอัลกอนควิน (Algonquin) แปลว่า "ผลไม้ที่ต้องใช้หินกะเทาะเปลือก"
พีแคนเป็นไม้ยืนต้นผลัดใบ สูงประมาณ 20-40 เมตร ใบเรียงสลับแบบขนนก มีใบย่อย 9-17 ใบ ผลเป็นผลแบบดรุป (ผลที่มีเมล็ดแข็ง) ซึ่งสามารถรับประทานได้ทั้งแบบสดและนำไปแปรรูป
ในพีแคนมีไขมันมากกว่า 70 เปอร์เซ็นต์ อุดมไปด้วยแมงกานีส และเป็นแหล่งของโปรตีนและไขมันไม่อิ่มตัว พีแคนเป็นส่วนผสมในขนมหลายชนิด เช่น พาย คุกกี้ หรือบราวนี่ ในทางการแพทย์ พีแคนสามารถลดโอกาสการเป็นนิ่วในถุงน้ำดีในผู้หญิง และช่วยลดระดับคอเลสเตอรอลได้
ดาร์กฮอร์ส
ดาร์กฮอร์ส () อาจหมายถึง
จิตไร้สำนึก
จิตไร้สำนึก () ประกอบด้วยกระบวนการในจิตซึ่งเกิดขึ้นโดยอัตโนมัติและไม่สามารถพินิจภายในได้ มีกระบวนการคิด ความจำ อารมณ์และแรงจูงใจ แม้กระบวนการเหล่านี้มีอยู่ใต้ผิวของความตระหนักพิชาน (conscious) แต่มีทฤษฎีว่า จิตไร้สำนึกส่งอิทธิพลต่อพฤติกรรม คำนี้บัญญัติโดย ฟรีดริช เชลลิง นักปรัชญาจินตนิยมชาวเยอรมันสมัยคริสต์ศตวรรษที่ 18 และภายหลังเซมาเอล เทย์เลอร์ โคละริดจ์ กวีและผู้เขียนงานประพันธ์ นำเข้ามาในภาษาอังกฤษ ซิกมุนด์ ฟรอยด์ นักประสาทวิทยาและนักจิตวิเคราะห์ชาวออสเตรียพัฒนาและเผยแพร่มโนทัศน์ดังกล่าว หลักฐานเชิงประจักษ์แนะว่า ปรากฏการณ์ไร้สำนึกมีความรู้สึกที่ถูกกดเก็บ ทักษะอัตโนมัติ สัญชานใต้ระดับ (subliminal perception) ความคิด นิสัยและปฏิกิริยาอัตโนมัติ และอาจยังมีปม (complex) ความกลัวและความปรารถนาที่ซ่อนอยู่ ในทฤษฎีจิตวิเคราะห์ เข้าใจว่ากระบวนการไร้สำนึกแสดงออกในฝันในรูปสัญลักษณ์ เช่นเดียวกับการพลั้งปาก (slips of the tongue) และมุกตลก ฉะนั้น จึงมองได้ว่าจิตไร้สำนึกเป็นบ่อเกิดของฝันและความคิดอัตโนมัติ (ที่ปรากฏโดยไม่มีสาเหตุชัดเจน) คลังความจำที่ถูกลืม (ซึ่งยังอาจเข้าถึงพิชานในภายหลัง) และที่ตั้งของความรู้โดยปริยาย (implicit knowledge, หมายถึง สิ่งที่สิ่งที่เรียนรู้มาอย่างดีจนทำได้โดยไม่ต้องคิด)
กุลณัฐ กุลปรียาวัฒน์
"น้ำฝน กุลณัฐ" ( ชื่อในวงการแสดง ) (ชื่อเล่น: อ๋อย) เกิดเมื่อวันที่ 30 พฤษภาคม พ.ศ. 2519 มีชื่อเสียงขึ้นมาในราวปี พ.ศ. 2538 และ พ.ศ. 2539 ในฐานะดาราวัยรุ่นจากการแสดงนำในภาพยนตร์ไทยเรื่อง เพื่อนกันเฉพาะวันหยุดและละครโทรทัศน์ทาง (ช่อง 7)"เรื่อง นายขนมต้ม"(แสดงคู่กับสมรักษ์ คำสิงห์) ปัจจุบัน มีผลงานละครออกมาเป็นระยะ ๆ นอกเหนือจากงานแสดงยังมีกิจการส่วนตัว คือ ขายขนมจีน การศึกษา จบมัธยมจากโรงเรียน สายน้ำผึ้ง ปริญญาตรี คณะนิเทศศาสตร์จาก มหาวิทยาลัยราชภัฏสวนดุสิต ด้านชีวิตส่วนตัวปัจจุบันสมรสกับ จอร์แดน วินเทอร์ และมีบุตรสาวหนึ่งคน ชื่อ น้องทาเลีย เกิดเมื่อวันที่